A firmware mappa tartalma

===================================================
| Beégetendő szoftverek a PIC-ador v1.1 kártyához |
===================================================

A PIC-ador kártya két mikrovezérlőt tartalmaz. A 20 lábú foglalatba egy 
PIC18F14K50 mikrovezérlőt kell helyeznie, miután a picador_PIC18F15K50.hex 
állomány tartalmaát beleégette,  vagy beleégettette.
 
picador_PIC18F15K50.hex
------------------------
Ez a PIC-ador kártya USB-UART átalakítójaként funkcionálp PIC18F14K50 mikrovezérlőjébe 
égetendő firmware. Ez két állomány egyesítésével készült: 
PICCOLO-HID-Bootloader-PIC18F14K50.hex és CDC_Serial_Emulator_p18f14k50.hex, amelyek 
külön-külön történő betöltése komplikáltabb lett volna. Ha nincs programozó készüléke, 
és előreprogramozott mikrovezérlőt vásárol, akkor ennek az állománynak a beégetését 
kérje, s ezzel a PIC-ador kártya USB-UART átalakítója kész a használatra.

                                * * * * *

A PIC-ador kártya 28 lábú foglalatába egy PIC24HJ128GP502 mikrovezérlőt kell helyeznie, 
amelyet vagy beépítés előtt, vagy beépítés után a picador_firmware_p24HJ128GP502.hex 
állománnyal kell felprogramozni. Ez az alapértelmezett hardver platform.

További lehetőségként a PIC24HJ128GP502 mikrovezérlő helyett dsPIC33FJ128GP802
vagy PIC24HJ64GP502 mikrovezérlőt is használhat, ezekhez is készítettünk firmware-t.
Ebben az esetben azonban a kártya használata során önnek kell gondoskodni a PIC-kwik 
tananyag példaprogramjainak módosításáról (mikrovezérlő típusának átállítása, 
a bootloaderhez való linker állomány cseréje, esetleges hardver 
inkompatibilitások miatti változtatás a program forráskódjában).

Az itt fel nem sorolt 28 lábú PIC24 mikrovezérlők használatára is van lehetőség, de azokhoz 
nem készítettünk firmware-t. Ebben az esetben a mikrovezérlőhöz való MSU bootloader
beégetését javasoljuk (a hex mappában találja ezeket), s azzal már tetszőleges
alkalmazást le tud tölteni a projekt megfelelő módosítása és újrafordítása után. 


picador_firmware_p24HJ128GP502.hex
----------------------------------
Ha a PIC-ador kártyát PIC24HJ128GP502 mikrovezérlővel használja, akkor ezt az állományt
égesse, vagy égettesse bele! Ez tartalmazza az MSU bootloadert és a reset.c mintapéldát.
A code_examples.zip mintaprojektjeinél ez az alapértelmezett hardver/firmware! 
                                 
picador_firmware_p24HJ64GP502.hex
---------------------------------
Ha a PIC-ador kártyát PIC24HJ64GP502 mikrovezérlővel használja, akkor ezt az állományt
égesse, vagy égettesse bele! Ez tartalmazza az MSU bootloadert és a reset.c mintapéldát.
                                 

picador_firmware_p33FJ128GP802.hex
----------------------------------
Ha a PIC-ador kártyát dsPIC33FJ128GP802 mikrovezérlővel használja, akkor ezt az állományt
égesse, vagy égettesse bele! Ez tartalmazza az MSU bootloadert és a reset.c mintapéldát.
